เรื่องร้องเรียน: น้ำเน่า
การดำเนินการของเจ้าหน้าที่: วันที่ 8 พฤศจิกายน ศูนย์ฯบางซื่อได้ตรวจสอบแล้วพบว่าเป็นคลองวัดหลวง (ซอยวงศ์สว่าง17/1) มีระบบรวบรวมน้ำเสียสายรองของศูนย์ฯบางซื่อ ซึ่งใช้งานได้ปกติไม่พบการชำรุดหรือเสียหาย ศูนย์ฯบางซื่อ ได้ทำการเก็บตัวอย่างน้ำ นำมาวิเคราะห์ที่ห้องปฎิบัติการ   จากการตรวจสอบเพิ่มเติมพบว่า  *  สาเหตุน้ำเน่าเสียเกิดจากปลายคลองดังกล่าวตัน พบว่ามีตะกอนสะสมค่อนข้างมาก บ้านเรือนที่อยู่แนวริมคลองได้ทิ้งขยะลงในคลอง ทำให้เกิดขยะสะสมในคลองดังกล่าว  *การแก้ไข  1.สำนักงานเขตบางซื่อ กวดขันการปล่อยน้ำจากสถานประกอบการให้มีการปล่อยน้ำทิ้งมีมาตรฐานตามกฎหมายกำหนด  2.สำนักงานเขตบางซื่อ กวดขันการทิ้งขยะของบ้านเรือนประชาชนริมคลองวัดหลวง  3.กองระบบคลองทำการขุดลอกตะกอนก้นคลองวัดหลวง  4.สำนักงานระบบควบคุมน้ำทำการฟลัชชิ่งน้ำเพื่อถ่ายเทน้ำ
ความเห็นของผู้แจ้ง: ชื่นชมในความละเอียดครับ บอกถึงขั้นตอนการแก้ปัญหา ที่มาที่ไป และวิธีการแก้ปัญหาอย่างชัดเจน เป็นกำลังใจให้พัฒนาต่อไปครับ ทั้ง จนท. ทีมงาน ข้าราชการทุกคน ขอให้สนับสนุน ทีมบริหารและ อ.ชัชชาติ อย่างสุดกำลังนะครับ ;)
พื้นที่: แขวงวงศ์สว่าง เขตบางซื่อ กรุงเทพมหานคร